**Všeobecne záväzného nariadenia**

**Obce Hričovské Podhradie**

**č. 4/2013**

**o dočasnom obmedzení alebo zákaze užívania pitnej vody v čase**

**jej nedostatku a o spôsobe náhradného zásobovania vodou**

**a náhradného odvádzania odpadových vôd**

Obecné zastupiteľstvo obce Hričovské Podhradie vo veciach územnej samosprávy v zmysle ustanovenia § 4. Ods. 3. Písm. g) a § 6 ods. 1 zákona SNR 369/1990 zb. o obecnom zriadení v znení neskorších predpisov a ustanovení § 36. Písm. b) a c) zákona NR SR č. 422/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácií v sieťových odvetviach v znení neskorších predpisov sa uznieslo na tomto:

**Všeobecne záväznom nariadení:**

**§ 1**

**predmet úpravy**

toto všeobecne záväzné nariadenie (ďalej len „nariadenie“) upravuje

1. dočasné obmedzenie alebo zákaz užívania pitnej vody na iné účely, ak je to nevyhnutné na zabezpečenie zásobovania pitnou vodou v obci, v čase jej nedostatku,
2. Spôsob náhradného zásobovania vodou a náhradného odvádzania odpadových vôd a o zneškodňovaní obsahu žúmp.

**§ 2**

**Dočasné obmedzenie alebo zákaz užívania pitnej vody**

1. Dočasne obmedziť alebo zakázať užívanie pitnej vody z verejného vodovodu na iné účely ako je zásobovanie obyvateľov pitnou vodou môže vyhlásiť starostka obce, a to miestnym rozhlasom, písomným oznámením na úradnej tabuli obce a na internetovej stránke obce v dôsledku poklesu výdatnosti vodného zdroja, najmä vplyvom nepriaznivých klimatických podmienok. Vo vyhlásení sa uvedie čas, od kedy platí obmedzenia alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou.
2. V čase obmedzenia užívania pitnej vody na iné účely ako je zásobovanie obyvateľov pitnou vodou je zakázané počas dňa od 5.00 h do 9.00 h a od 16.00 h do 23.00 h používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely, upratovanie, napájanie a umývanie zvierat.
3. V čase zákazu užívania pitnej vody na iné účely ako je zásobovanie obyvateľov pitnou vodou je zakázané celodenne, t.j. 24 hodín používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely, upratovanie, napájanie a umývanie zvierat.
4. Dodávka pitnej vody a odvádzanie odpadových vôd verejnou kanalizáciou budú v plnom rozsahu obnovené bez meškania po odpadnutí dôvodov obmedzenia alebo zákazu užívania pitnej vody z verejného vodovodu na iné účely, ako je zásobovanie obyvateľov pitnou vodou. O obnovení dodávky pitnej vody a odvádzania odpadových vôd obce informuje obyvateľov a to miestnym rozhlasom, písomným oznámením na úradnej tabuli obce a na internetovej stránke obce.

**§ 3**

**Spôsob náhradného zásobovania pitnou vodou**

1. Ak nemožno zabezpečiť dodávku pitnej vody verejným vodovodom, starostka obce zabezpečí dodávku pitnej vody náhradným zásobovaním pitnou vodou. Dodávka pitnej vody náhradným zásobovaním sa zabezpečuje rozvozom cisternami alebo inými prepravnými prostriedkami
2. Odberné miesta a miesta pristavenia cisterny s pitnou vodou
3. Pred obecným úradom
4. Pred detským ihriskom
5. Pred autobusovou zástavkou na rázcestí na dolnom konci obce
6. Čas pristavenia cisterny s pitnou vodou na mieste, uvedenom v ods. 2 oznámi obec a to miestnym rozhlasom, písomným oznámením na úradnej tabuli obce a na internetovej stránke obce.
7. Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve.

**§ 4**

**Spôsob náhradného odvádzania odpadových vôd a zneškodnenia obsahu žúmp**

Odvádzanie odpadových vôd a zneškodňovanie obsahu žúmp sa zabezpečuje vývozom cisternami alebo inými prepravnými prostriedkami.

**§ 5**

**Práva a povinnosti odberateľov pitnej vody**

Odberateľ pitnej vody – fyzická osoby, právnická osoby a fyzická osoby podnikateľ

1. Pri náhradnom zásobovaní pitnou vodou má právo na odber pitnej vody v stanovenom množstve
2. Je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou, hospodárne nakladať s pitnou vodou
3. Dodržiavať pokyny starostu ovce pri odberaní pitnej vody na odbernom mieste

**§ 6**

**Práva povinnosti producentov odpadovej vody**

Producent odpadovej vody – fyzická osoba, právnická osoby a fyzická osoby podnikateľ

1. Je povinný oznámiť obecnému úradu obce potrebu náhradného odvedenia alebo zneškodnenia odpadových vôd

**§ 7**

**Sankcie**

1. Porušenia povinnosti a zákazu, ustanoveného týmto všeobecne záväzným nariadením fyzickou osobou je priestupkom podľa § 48 Zákona č. 372/1990 Zb. o priestupkoch v znení neskorších predpisov, za ktorý môže obec uložiť pokutu do 33 €
2. Porušenia povinnosti a zákazu, ustanoveného týmto všeobecne záväzným nariadením právnickou osobou a fyzickou osobou – podnikateľ je iným právnickým deliktom, za ktorý môže obec podľa § 13 ods. 9. Písm. a) zákona č. 369/1990 Zb. o obecnom zriadení v znení neskorších právnych predpisov uložiť pokutu do výšky 6.638 €

**§ 8**

1. Všeobecne záväzné nariadenie obce Hričovské Podhradie č. 4/2013 o dočasnom obmedzení alebo zákazu užívania pitnej vody v čase jej nedostatku a o spôsobe náhradného zásobovania vodou a náhradného odvádzania odpadových vôd schválilo obecné zastupiteľstvo obce na svojom zasadnutí dňa 13.12.2013 uznesení č. 62/2013

V Hričovskom podhradí, dňa 13.12.2013

...........................

Jarmila Dobroňová

starostka obce

Vyvesené: 13.12.2013 Zvesené : 28.12.2013